Document ID: /roh_data/filtered/fineweb-2-filterrobots_roh.jsonl.gz/52055

Libertad da pressa ha ina gronda valita en l'Europa ed insumma en bleras parts dal mund. Las medias duain dastgar infurmar la populaziun sur da tut tge che succeda sin il mund. Ed igl è era fitg impurtant che la pressa dastga dir tge ch'ella pensa senza stuair avair tema.
Terrorists islamistics han assaglì la redacziun d’in magazin da caricaturas a Paris ed han mazzà 12 persunas. Tut en il num da Allah
Il magazin creava e publitgava dapi onns adina puspè caricaturas criticas envers l’islam. Sper la nunchapientscha per l’act crudel e brutal sa tschenta la dumonda da la libertad da pressa. Na l’ultim pervia d’acts terroristics sco quel da Paris datti a Dresden dapi l’october passà in moviment cun il num PEGIDA – in’organisaziun che cumbatta «l’islamisaziun da l’occident».